ΓΡΑΠΤΗ ΕΡΩΤΗΣΗ E-0944/00

υποβολή: Jens-Peter Bonde (EDD) προς την Επιτροπή

(29 Μαρτίου 2000)

Θέμα: Ανανεώσιμη ενέργεια

Μπορεί η Επιτροπή να ανακοινώσει σε ποιο στάδιο έφτασε η εξέταση των σχεδίων της δανικής κυβέρνησης να εισαγάγει τα αποκαλούμενα πιστοποιητικά ΑΕ (ΑΕ = ανανεώσιμη ενέργεια); Κατά τα φαινόμενα οι καταναλωτές θαποχρεώνονται να αγοράζουν πιστοποιητικά ΑΕ αναλόγως με τον ηλεκτρισμό που καταναλώνουν. Τούτο θα μπορούσε να θεωρηθεί νέα μορφή φορολογίας. Πιστεύει άραγε η Επιτροπή ότι πρόκειται εδώ για φόρο ο οποίος επιβάλλεται στους δανούς καταναλωτές;

Μπορεί η Επιτροπή να διευκρινίσει εάν ο φόρος επί του διοξειδίου του άνθρακα που επιβάλλεται στις ανεμογεννήτριες οι οποίες άλλωστε δεν εκλύουν διοξείδιο του άνθρακα συμβιβάζεται με τους κανόνες της Ε.Ε.;

Απάντηση του κ. Monti Εξ ονόματος της Επιτροπής

(10 Μαΐου 2000)

Η Επιτροπή ολοκληρώνει την εκτίμηση των σχεδίων της Δανικής κυβέρνησης για την καθιέρωση των πιστοποιητικών ανανεώσιμης ενέργειας (ΑΕ) όσον αφορά την ηλεκτρική ενέργεια η οποία παράγεται από ανανεώσιμες πηγές ενέργειας. Μια απόφαση θα ληφθεί πολύ σύντομα.

Το σύστημα σχετικά με τα πιστοποιητικά ΑΕ έχει ως εξής: Οι παραγωγοί της ηλεκτρικής ενέργειας, η οποία παράγεται από ανανεώσιμες πηγές ενέργειας, θα λάβουν ορισμένα πιστοποιητικά ΑΕ τα οποία θα αντιπροσωπεύουν το σύνολο της παραγωγής τους. Οι καταναλωτές θα είναιποχρεωμένοι να αγοράζουν πιστοποιητικά ΑΕ τα οποία θα αντιπροσωπεύουν ένα μέρος του ηλεκτρικού ρεύματος που θα καταναλώνουν. Οι παραγωγοίψηλού κόστους ηλεκτρικής ενέργειας ΑΕ είναι συνεπώς βέβαιοι ότι θα λάβουν ένα ποσό για την αντιστάθμιση της αγοράς τιμής της ηλεκτρικής ενέργειας. Η τιμή των πιστοποιητικών ανέρχεται μεταξύ 0,10 DKK και 0,27 DKK ανά κιλοβαττώρα (kWh) της ηλεκτρικής ενέργειας που αντιπροσωπεύουν. Ηποχρέωση αγοράς των πιστοποιητικών θα αυξήσει το ολικό ποσό στους λογαριασμούς ηλεκτρικού ρεύματος των καταναλωτών την οποία το Αξιότιμο Μέλος θεωρεί ως ένα καινούργιο είδος φορολογίας. Η Επιτροπή επισημαίνει ότι το κόστος των πιστοποιητικών δεν αποτελεί μέρος του κρατικού προϋπολογισμού και κατά συνέπεια δεν είναι φορολογήσιμο. Αποτελεί μάλλον έναν μη κρατικό φόρο, για την χρηματοδότηση ενός ορισμένου σχεδίου ή στόχου και επομένως προς όφελος ορισμένων επιχειρήσεων, στην προκειμένη περίπτωση των παραγωγών ηλεκτρικής ενέργειας οι οποίοι χρησιμοποιούν ανανεώσιμες πηγές ενέργειας. Η Επιτροπή τονίζει ότι προς το παρόν, οι παραγωγοί ηλεκτρικής ενέργειας ΑΕ στη Δανία λαμβάνουν άμεσες κρατικές επιδοτήσεις οι οποίες χρηματοδοτούνται από τα φορολογικά έσοδα.

Επιπροσθέτως, το γεγονός ότι ένα μέτρο έχει περίπου το ίδιο αποτέλεσμα με τον φόρο κατανάλωσης δεν επηρεάζει την εκτίμηση της Επιτροπής σχετικά με τις συνέπειες ενός μέτρου στον ανταγωνισμό και την λειτουργία της εσωτερικής αγοράς. Μόνο όταν ένα τέτοιο μέτρο δεν εφαρμόζεται με ομοιόμορφο τρόπο και κατά συνέπεια ευνοεί ορισμένες επιχειρήσεις ή την παραγωγή ορισμένων αγαθών, τότε η Επιτροπή παρεμβαίνει δυνάμει του άρθρου 87, παράγραφος 1 (πρώην άρθρο 92) της συνθήκης ΕΚ.

Ο δανικός φόρος διοξειδίου του άνθρακα στα καύσιμα και στην ηλεκτρική ενέργεια αφορά το CO2 το οποίο εμπεριέχεται στα καύσιμα. Όσον αφορά την ηλεκτρική ενέργεια ο συντελεστής φορολογίας αφορά το CO2 το οποίο εμπεριέχεται στον άνθρακα, αφού οι περισσότεροι σταθμοί ενέργειας λειτουργούν με άνθρακα. Με έναν συντελεστή φορολογίας ο οποίος ανέρχεται στις 100 DKK για κάθε τόνο CO2 που εκλύεται όταν η ηλεκτρική ενέργεια παράγεται από άνθρακα, ο φόρος για την ηλεκτρική ενέργεια είναι 0,10 DKK ανά κιλοβαττώρα. Προς το παρόν, οι ανεμόμυλοι και οι σταθμοί ενέργειας ΑΕ οι οποίοι δεν εκλύουν καθόλου ή εκλύουν λίγο CO2, λαμβάνουν μια ενίσχυση ως αποζημίωση του οφειλόμενου φόρου. Για τα επόμενα χρόνια, οι χορηγήσεις αυτές θα αντικατασταθούν από την κατώτερη τιμή των πιστοποιητικών ΑΕ η οποία είναι επίσης 0,10 DKK ανά κιλοβαττώρα. Με τον τρόπο αυτό θα αντισταθμιστεί ο φόρος CO2 που επιβάλλεται στους εν λόγω σταθμούς παραγωγής ηλεκτρικής ενέργειας.